User:Novosadskibigband/sandbox

NOVOSADSKI BIG BAND http://www.novosadskibigband.com/

Novosadski big bend je osnovan 2003. godine od strane profesionalnih i renomiranih džez i pop muzičara Novog Sada, sa željom da ispuni prazninu nastalu nestankom Plesnog orkestra RTV Novi Sad, te da nastavi tradiciju orkestarskog muziciranja grada Novog Sada na polju zabavne, filmske, scenske i džez muzike. Tokom proteklih trinaest godina rada Orkestar je priredio 325 koncerata, među kojima se izdvajaju tradicionalni koncerti povodom Svetskog dana muzike, džez festival Nišvil,Somborski,Novosadski,Petrovački,Valjevski džez festival,Mokranjčevi dani, Dani srpskog duhovnog preobraženja (Despotovac), tematski koncerti „Filmska muzika XX veka“, koncert latinoameričke muzike „Fiesta Latina“, koncert u Banskom dvoru u Banja Luci, Nušićijada, zatim Sarajevska zima, Weekend media fest-Rovinj,INFANT, IFUS, na kao i na otvaranjima međunarodnih filmskih festivala na Paliću, u Novom Sadu ,Sarajevu i Kustendorfu kao i organizacija manifestacije „ Muzičke večeri u staroj streljani 2015“.. Na koncertima u Studiju «M» RTV Vojvodine snimljeno je 18 izuzetno kvalitetnih nastupa. 2010. godine objavljuje svoj prvi studijski CD pod nazivom „ SAMO MUZIKA“. Novosadski big bend je snimio muziku za dve kultne serije: „Cvat lipe na Balkanu“ i „Nepobedivo srce“, dok je kroz koncertnu aktivnost ostvario aktivnu saradnju sa Beogradskom filharmonijom ( Novogodišnji koncerti),RTV Srbije, RTV Vojvodine, RTV Pink, kao i sa gotovo svim renomiranim umetnicima u regionu, od kojih izdvajamo: Jelenu Tomašević, Željka Joksimovića,Masima Savića, Kornelija Kovača, Aleksandru Radović, Tanju Jovićević,Tanju Banjanin, Borisa Režaka, Sergeja Trifunovića,...

U dosadašnjem radu Novosadski big bend je nastupao u različitim formacijama, koje su uslovljene programskim sadržajima. Njegovu okosnicu danas čine najbolji džez muzičari Novog Sada:

Gabor Bunford – tenor sax, Ivan Blanuša - alt sax, Stojan Grubić,-alt sax Nikola Macura – tenor sax Geza Kučera-baritone sax Brankica Đukić-Jatić - flauta, pikolo Dragan Kozarčić – truba, Atila Pete – truba Goran Erić-truba Stefan Stanečić - truba Vladimir Nežić – trombon, Stevan Dragaš - trombon Nikola Milanov – trombon Nemanja Zlatarev-trombone Aleksandar Banjac - klavir, Vladimir Jakovljević - gitara Ištvan Mađarić – bas gitara Goran Evetović – bubnjevi Saša Ignjatović –perkusije Danka Adamov- vokalni solista

Dirigent ,aranžer i umetnički rukovodilac novosadskog  big benda  je Fedor Vrtačnik.